નાટક અને ટી.વી.ના આ કલાકાર અભિનય કરતાં કરતાં વિવિધ ધર્મ- સંપ્રદાયની સંસ્થાઓ, ધર્મગુરુઓના સત્સંગમાં આવતા ગયા. 1981માં બ્રહ્માકુમારીનાં વડાં પ્રકાશમણિ દાદીના આમંત્રણથી દિલ્હીના લાલ કિલ્લાના મેદાનમાં બ્રહ્માકુમારીનો અણુયુગ સે સતયુગનો પ્રોગ્રામ કર્યો. ત્યાર પછી અનેક સંતપુરુષોનો સંપર્ક વધતો રહ્યો. અને તેમની પાસેથી મેળવવા જેવી શીખ મેળવી. તેમના ધર્મગુરુ ડો. સૈયદ મોહમ્મદ બુરહાનુદ્દીન પાસેથી ભાઈચારો, કરુણા, પ્રેમ, અને માનવતાના પાઠ શીખ્યા. પ્રકાશમણિ દાદી પાસેથી વિષયવિકારો ઉપર વિજય મેળવવાની કલા, રાજયોગ પામ્યા. ઓશો રજનીશ પાસેથી તત્ત્વજ્ઞાન મેળવ્યું. પાંડુરંગ શાસ્ત્રીના સ્વાધ્યાયમાંથી માનવતાના પાઠ, ગોએન્કાજી પાસેથી વિપસ્યના ધ્યાન, દાદા ભગવાન પાસેથી શુદ્ઘાત્માનું જ્ઞાન પામ્યા તો આર્યસમાજ પાસેથી અંધશ્રદ્ઘાઓ ક્યાં ક્યાં છે એનું જ્ઞાન મેળવ્યું.